Diari Oficial de la Generalitat Valenciana


Sumari del DOGV 4675, del 22-01-2004 (2004/199)

RESOLUCIÓ de 21 de novembre de 2003, del conseller de Territori i Habitatge, per la qual s'aprova definitivament l'expedient de modificació: Pedania de Pinedo, canvi de qualificació, del Pla general d'ordenació urbana de València.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4675

Data del DOGV
:   22-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/199


Data del document
:   21-11-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 21 de novembre de 2003, del conseller de Territori i Habitatge, per la qual s'aprova definitivament l'expedient de modificació: Pedania de Pinedo, canvi de qualificació, del Pla general d'ordenació urbana de València. [2004/X199]
  
Vist l'expedient referit a la modificació Pedania de Pinedo. Canvi de qualificació, del Pla general d'ordenació urbana del municipi de València, i de conformitat amb els següents
  
Antecedents de fet
  
Primer. El projecte es va sotmetre a informació pública per mitjà d'acord del ple de l'ajuntament en la sessió de data 31 de maig de 2002. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment en data 27 de setembre de 2002. L'expedient complet té entrada al registre de la Comissió Territorial d'Urbanisme de València amb data 23 d'octubre de 2002.
  
Segon. El projecte consta de memòria justificativa i plànols d'informació i d'ordenació.
  
Tercer. Consten en l'expedient informes favorables de la Demarcació de Costes del Ministeri de Medi Ambient, de 17 de desembre de 2002, sobre la no-afecció del projecte al domini públic marítim i terrestre ni a les seues servituds legals i del Servei d'Ordenació Sostenible del Medi, de l'Àrea de Planificació i Ordenació del Territori d'aquesta conselleria, de data 3 de novembre de 2003, per la qual cosa es refereix al règim jurídic vigent i la seua no incidència sobre el Parc Natural de l'Albufera.
  
Quart. El municipi de València compta amb Pla general d'ordenació urbana aprovat definitivament per la Comissió Territorial d'Urbanisme en data 28 de desembre de 1988.
  
Cinqué. La Comissió Territorial d'Urbanisme de València en sessió de data 26 de setembre de 2003, va acordar elevar al conseller de Territori i Habitatge l'expedient de Modificació: Pedania de Pinedo, canvi de qualificació, del Pla general d'ordenació urbana de València per a l'aprovació definitiva.
  
Sisé. El conseller de Territori i Habitatge va emetre informe favorable a l'alteració de zones verdes afectades per l'expedient de modificació: Pedania de Pinedo, canvi de qualificació, del Pla general d'ordenació urbana de València.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. L'objecte de la modificació és el canvi de qualificació de la parcel·la grafiada com a zona verda, situada en la travessia de Pinedo al Mar i al sud de l'actual parcel·la escolar, perquè passe a qualificar-se com a dotació escolar pública. Al mateix temps es proposa que es qualifique com a zona verda la parcel·la dotacional actualment qualificada com a serveis públics, situada en el mateix carrer. Com a conseqüència de tot això la superfície de sòl dotacional públic és fonamentalment la mateixa (s'incrementa en realitat 95 m²).
  
La modificació es justifica per la necessitat de dotar d'infraestructures escolars la zona, i es manté al mateix temps la superfície de zona verda.
  
Quart. El 17 d'abril de 2000 per mitjà d'acord del Govern Valencià es determina la forma d'aplicació de les mesures cautelars a l'àmbit del Parc Natural de l'Albufera durant la tramitació del Pla rector d'ús i gestió. L'article primer apartat a) d'aquest estableix la suspensió cautelar dels plans urbanístics en tramitació que afecten a l'àmbit territorial del Parc Natural. El termini de vigència de dites mesures cautelars era de tres anys. Decaiguda per tant la seua vigència entra en vigor novament el que disposa el Decret 96/1995, de 16 de maig del Govern Valencià pel qual s'aprova el Pla d'ordenació de recursos naturals de la Conca Hidrogràfica de l'Albufera (PORN); aquesta norma estableix les actuacions per a les quals es requereix autorització o informe favorable, vinculant i preceptiu, de l'òrgan ambiental, i entre les quals es troben les modificacions de plans generals que afecten a sòls no urbanitzables o suposen alteració o implantació d'ús global industrial en sòl urbanitzable.
  
En el present expedient es va sol·licitar informe de la Conselleria de Medi Ambient.
  
La modificació de planejament proposada únicament comporta un canvi de qualificació de parcel·les d'ús dotacional ja qualificades en el Pla general vigent, per la qual cosa a efectes mediambientals no pot entendre's com inclosa dins dels actes que suposen transformació sensible de la realitat física i biològica que puguen arribar a fer impossible o dificultar de forma important la consecució dels objectius del pla, tal com preveu l'Ordre de 4 d'abril de 2000 de la Conselleria de Medi Ambient per la qual s'acorda iniciar el procediment d'elaboració i aprovació del Pla rector d'ús i gestió del Parc Natural de l'Albufera, ni tampoc constitueix una modificació del sòl no urbanitzable, per la qual cosa no hi ha obstacle per a la seua aprovació.
  
Cinqué. La modificació comporta una diferent qualificació o ús urbanístic de zones verdes, per la qual cosa consta en l'expedient informe previ del conseller de Territori i Habitatge en exercici de les funcions pròpies del Consell Superior d'Urbanisme, en aplicació de la Disposició transitòria novena de la Llei reguladora de l'activitat urbanística, de conformitat amb el que estableix l'article 55.4 de la citada llei, sense que siga preceptiu dictamen del Consell Jurídic Consultiu donat l'objecte específic de la modificació plantejada.
  
Sisé. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) i art. 10.a) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat.
  
Vistos els preceptes legals citats i la resta de de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament l'expedient de modificació:Pedania de Pinedo, canvi de qualificació, del Pla general d'ordenació urbana de València.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 21 de novembre de 2003.- El conseller: Rafael Blasco Castany.